અમદાવાદ: વેસ્ટર્ન રેલવે દ્વારા ૧ જુલાઈથી રેલવે કૂલી અને વેઈટિંગ રૂમના ચાર્જમાં વધારો થશે, જે વેસ્ટર્ન રેલવેનાં તમામ રેલવે સ્ટેશનો પર અમલી થશે. રેલવે કૂલી દ્વારા પેસેન્જરનો સામાન માથા પર લઈ જતા કૂલી હવે ૪૦ કિલોના લગેજ ઉપર રૂ.૫૦નો ચાર્જ લેશેે. અત્યાર સુધી રૂ.૩૦થી ૪૦ વચ્ચે લેવાતો ચાર્જ ૧ જુલાઈથી રેલ પ્રવાસીએ પ્રતિ ૪૦ કિલો સામાનદીઠ ચૂકવવો પડશે, જેમાં એ કક્ષાનાં રેલવે સ્ટેશન પર રૂ.૪૫, એ-વન કક્ષાનાં રેલવે સ્ટેશન માટે રૂ.પ૦ અને બી તેમજ સી કક્ષાનાં ઉપરાંત અન્ય તમામ સ્ટેશનો પર રૂ.૪૦નો ચાર્જ કુલીને ચૂકવવાનો થશે. આ ઉપરાંત રેલવે સ્ટેશન પર લગેજ ઉપાડવાની હાથલારી હોય છે, તેના પર ૧૬૦ કિલો વજન ભરવા પર રૂ.૮૦ પ્રતિટ્રીપ વસૂલવામાં આવશે.